ร้าน 12 อร่อยเย็นตาโฟเจ้หมวย ปิดร้านประมาณบ่าย 2 กว่าๆ และขายเฉพาะ จ - ศ เท่านั้นครับ
ขายอยู่รัชดาซอย 4 ร้านอยู่มุมในสุดท้ายซอยเลย เป็นห้องขนาดเล็ก

ส่วนนี่คือบริเวณที่นั่งรับประทาน เป็นคล้ายๆโรงอาหารขนาดใหญ่

ชามนี้เป็นเย็นตาโฟต้มยำ ในวันที่เครื่องไม่ครบ
แม่ค้าบ่นว่าได้ข่าวว่าวันนี้คนจะน้อย เลยไม่ได้เตรียมของมาเยอะ
เย็นตาโฟผมเลยได้เครื่องเป็นลูกชิ้นแคระ และฮื่อก๊วย
ผักบุ้งก็เพิ่งหมดไปชามก่อนหน้า เลยได้ถั่วงอกมาแทนรสชาติเย็นตาโฟต้มยำ 
เค้าปรุงรสน้ำต้มยำไว้เรียบร้อยแล้ว ไม่ได้ยำให้ทีละชามแต่รสชาติอร่อยใช้ได้เลย 
ลูกชิ้นแคระผมไม่ค่อยถนัดเท่าไหร่ มันเป็นเนื้อแบบเนียนๆ ละเอียดๆ 
ไม่รู้ว่าทำมาจาอะไร แต่ฮื่อก๊วย เนื้อแน่น เด้ง อร่อยมากครับ เครื่องอื่นๆก็เยอะดี 
แม่ค้าไม่โหด ยิ้มแย้มดีครับ ชามนี้ 30 เองครับ
